MAE, atenționare de călătorie pentru Spania: coduri galben și portocaliu de vânt și caniculă.
MAE a emis o atenționare de călătorie pentru Spania. Agenția Meteorologică de Stat a actualizat prognoza de vreme nefavorabilă. Avertismentul este valabil în perioada 9 – 10 iulie.
Ministerul Afacerilor Externe informează cetățenii români care se află, tranzitează sau doresc să călătorească în Regatul Spaniei că Agenția Meteorologică de Stat a actualizat prognoza de vreme nefavorabilă și a emis un cod galben și unul portocaliu de vânt și caniculă, pentru perioada 9 – 10 iulie.Astfel, conform previziunii Agenției Meteorologice de Stat (AEMET) au fost emise coduri (portocaliu și galben) de vânt și caniculă pentru următoarele zone:– Cod galben de vânt (până la 80km/h) și caniculă (38C) pentru vineri, 9 iulie 2021, în comunitatea Andaluzia;– Cod portocaliu de vânt (până la 80km/h) și caniculă (36C-42C) pentru sâmbătă, 10 iulie 2021, în comunitățile Madrid, Andaluzia, Aragon, Castilla y León, Castilla La Mancha, Extremadura și Comunitatea Valenciană, avertizează meteorologii.